Karismaatiline Episkopaalkirik kasutab anglikaani kiriku palveraamatut "The Book of Common Prayer" (piiskopi loal võib kasutada ka teisi riitusi - kasutatakse nii rooma-katoliku riitust kui ka idakirikute riitusi), tal on apostellik suktsessioon nii anglikaani kiriku, rooma-katoliku kiriku kui ka vanakatoliku kiriku liini kaudu. Eriti oluline on 5. novembril 1997 rooma-katoliku apostelliku suktsessiooni vastuvõtmine Brasiilia Apostelliku Katoolse Kiriku läbi (vt Apostellik suktsessioon). Karismaatiline  Episkopaalkirik ei ordineeri vaimulikuametisse naisi, võtteks aluseks varakiriku õpetuse ja praktika. Kuigi Karismaatiline Episkopaalkirik on uusimaid kristlikke liikumisi, on ta oma olemuselt üsna iidne. Ta tugineb mitte ainult 16. sajandi Inglise reformatsioonile, vaid ka 4.-7. sajandi kristluse traditsioonidele.